Kruna

«Kruna» (serbisk-kyrillisk: «Круна»; norsk oversettelse: krone) er en sang fra 2019 som er skrevet og fremført av den serbiske sangeren Nevena Božović. Sangen var Serbias bidrag til Eurovision Song Contest 2019 i Tel Aviv i Israel.

Om sangen 
10. januar 2019 ble Nevena Božović og «Kruna» offentliggjort som en av 24 deltakere i sangkonkurransen Beovizija 2019. Sangkonkurransen arrangeres av kringkasteren Radio-televizija Srbije (RTS), og vinneren får representere Serbia i Eurovision Song Contest. «Kruna» kvalifiserte seg fra semifinalen 28. februar 2019, og deltok i finalen 3. mars 2019. Sangen vant finalen med 20 poeng og ble dermed Serbias bidrag i Eurovision Song Contest 2019.

Eurovision Song Contest 
I januar 2019 ble Serbia trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Serbia hadde startnummer 9. «Kruna» ble blant de ti beste i sin semifinale og kvalifiserte seg dermed til finalen lørdag 18. mai. I finalen ble sangen nummer 18 av 26 deltakere.

Referanser 

 
 

 

Serbiske sanger
Bidrag til Eurovision Song Contest 2019
Sanger fra 2019